**ŠTATÚT**

**Komisie pre vesmírne aktivity v Slovenskej republike**

Konsolidované znenie: ***Príkaz ministra č. 21/2021, Príkaz ministra č. 24/2023***

**Článok 1**

**Úvodné ustanovenie**

Tento štatút upravuje podrobnosti o pôsobnosti, organizácii a činnosti Komisie pre vesmírne aktivity v Slovenskej republike (ďalej len „komisia“).

**Článok 2**

**Postavenie komisie**

1. Komisia je poradným orgánom ministra školstva, vedy, výskumu a športu (ďalej len „minister“) na účel
2. komplexného rozvoja vesmírnych aktivít v Slovenskej republiky, najmä výskumu vesmíru, vývoja vesmírnych technológií a rozvoja vzdelávania a popularizácie v tejto oblasti,
3. zabezpečenia úloh vyplývajúcich zo Zmluvy o pridružení uzavretou medzi Slovenskou republikou a Európskou vesmírnou agentúrou / European Space Agency (ďalej len „ESA“),
4. zabezpečenia spolupráce Slovenskej republiky s orgánmi Európskej únie v rámci Vesmírneho programu Únie a v spolupráci s Agentúrou Európskej únie pre vesmírny program.

**Článok 3**

**Pôsobnosť komisie**

1. Komisia najmä
2. spolupodieľa sa na riadení spolupráce Slovenskej republiky s ESA vydávaním odporúčaní vo veciach vyplývajúcich zo Zmluvy o pridružení podľa čl. 2 ods. 1 písm. b) a účasti Slovenskej republiky vo voliteľných programoch ESA a v rámci programu Requesting Party Activities,
3. posudzuje a pripomienkuje strategické materiály o rozvoji vesmírnych aktivít v Európskej únii a koordinuje ich implementáciu v Slovenskej republike,
4. zriaďuje pracovné skupiny pre plnenie špeciálnych úloh komisie.

**Článok 4**

**Členstvo v komisii**

1. Komisia pozostáva z predsedu a ďalších členov. Ďalších členov komisie vymenúva a odvoláva minister na základe návrhov subjektov uvedených v odseku 3 písm. a) až i).
2. Predsedom komisie je generálny riaditeľ sekcie vedy a techniky Ministerstva školstva, vedy, výskumu a športu Slovenskej republiky (ďalej len „sekcia“). Úlohy predsedu komisie v čase jeho neprítomnosti na rokovaní komisie plní ním poverený člen komisie.
3. Ďalšími členmi komisie sú
4. zástupca Ministerstva dopravy Slovenskej republiky,
5. zástupca Ministerstva hospodárstva Slovenskej republiky,
6. zástupca Ministerstva obrany Slovenskej republiky,
7. zástupca Ministerstva vnútra Slovenskej republiky,
8. zástupca Ministerstva životného prostredia Slovenskej republiky,
9. zástupca Ministerstva pôdohospodárstva a rozvoja vidieka Slovenskej republiky,
10. zástupca Ministerstva zdravotníctva Slovenskej republiky,
11. zástupca Ministerstva zahraničných vecí a európskych záležitostí Slovenskej republiky,
12. zástupca Ministerstva investícií, regionálneho rozvoja a informatizácie Slovenskej republiky,
13. zástupca Národného bezpečnostného úradu,
14. zástupca Slovenskej republiky v Agentúre Európskej únie pre vesmírny program.[[1]](#footnote-1))
15. Členstvo v komisii zaniká
16. doručením písomného oznámenia o vzdaní sa členstva predsedovi komisie,
17. skončením vykonávania funkcie generálneho riaditeľa sekcie, ak ide o funkciu predsedu komisie,
18. skončením výkonu štátnej služby v orgáne podľa odseku 3 písm. a) až j), ak ide o zástupcu tohto orgánu,
19. končením výkonu funkcie zástupcu Slovenskej republiky v Agentúre Európskej únie pre vesmírny program,
20. odvolaním,
21. smrťou člena komisie alebo jeho vyhlásením za mŕtveho.
22. Minister odvolá člena komisie na základe
23. právoplatného odsúdenia za
24. úmyselný trestný čin alebo
25. nedbanlivostný trestný čin, ak mu bol uložený nepodmienečný trest odňatia slobody,
26. neospravedlnenej neúčasti na troch po sebe nasledujúcich rokovaniach komisie,
27. návrhu subjektu, ktorý vymenovanie člena navrhol.
28. Členstvo v komisii je čestné bez nároku na odmenu.

**Článok 5**

**Organizácia činnosti komisie**

1. Predseda komisie najmä
2. riadi a organizuje činnosť komisie,
3. zodpovedá za činnosť komisie ministrovi,
4. zvoláva a vedie rokovania komisie a navrhuje program rokovania,
5. koordinuje činnosť jednotlivých pracovných skupín,
6. schvaľuje zápisnicu z rokovania komisie.
7. Komisia má tajomníka, ktorým je zamestnanec sekcie určený predsedom komisie. Tajomník komisie nemá hlasovacie právo.
8. Tajomník komisie najmä
9. organizačne a administratívne zabezpečuje prípravu rokovaní komisie a hlasovania elektronickou formou,
10. zabezpečuje vyhotovenie návrhu zápisnice z rokovania komisie a zaslanie schválenej zápisnice jeho členom,
11. koordinuje prípravu podkladov na rokovanie komisie,
12. koordinuje finálnu úpravu schválených dokumentov a ich predloženie ministrovi podľa pokynov predsedu komisie.
13. Administratívne činnosti spojené so zabezpečovaním činnosti komisie plní sekcia.

**Článok 6**

**Poradné orgány komisie**

1. Poradnými orgánmi komisie sú
2. vedecká rada, ktorá je odborným garantom komisie a
3. podnikateľská komora, ktorá je priemyselným garantom komisie.
4. Vedecká rada komisie
5. navrhuje odborné stanoviská a odporúčania pre komisiu,
6. spolupracuje s komisiou pri príprave stratégie rozvoja vesmírnych aktivít Slovenskej republiky a predkladá ju komisii na posúdenie, ak o to požiada predseda komisie.
7. Členmi vedeckej rady komisie sú zástupcovia za
8. Slovenskú akadémiu vied a
9. verejné vysoké školy.
10. Členmi vedeckej rady komisie za Slovenskú akadémiu vied sú zástupca za
11. vedy o Zemi a vesmíre,
12. matematicko-fyzikálne vedy,
13. technické vedy,
14. lekárske vedy,
15. biologické a chemické vedy a
16. poľnohospodárske a veterinárne vedy.
17. Členmi vedeckej rady komisie za verejné vysoké školy sú zástupca
18. Univerzity Komenského v Bratislave,
19. Slovenskej technickej univerzity v Bratislave,
20. Žilinskej univerzity v Žiline,
21. Technickej univerzity v Košiciach,
22. Univerzity Pavla Jozefa Šafárika v Košiciach a
23. Technickej univerzity vo Zvolene.
24. Členov vedeckej rady komisie za Slovenskú akadémiu vied vymenúva a odvoláva predseda komisie na návrh predsedníctva Slovenskej akadémie vied. Členov vedeckej rady komisie za verejné vysoké školy vymenúva a odvoláva predseda komisie na návrh rektora príslušnej vysokej školy. Predseda komisie môže odvolať člena vedeckej rady komisie aj z vlastného podnetu.
25. Podnikateľská komora komisie
26. vypracúva v spolupráci s Ministerstvom školstva, vedy, výskumu a športu Slovenskej republiky katalóg produktov a služieb, ktoré sú obchodné spoločnosti so sídlom na území Slovenskej republiky schopné ponúknuť do vesmírnych projektov,
27. spolupracuje s komisiou pri príprave stratégie rozvoja vesmírnych aktivít Slovenskej republiky a predkladá ju komisii na posúdenie, ak o to požiada predseda komisie.
28. Členmi podnikateľskej komory komisie sú zástupca
29. Zväzu priemyselných výskumných a vývojových organizácií,
30. Zväzu slovenských vedecko-technických spoločností,
31. Asociácie priemyselných zväzov a dopravy,
32. Slovenského klastra vzdušného a kozmického priestoru a
33. Slovenskej agentúry pre rozvoj investícii a obchodu, ktorý zabezpečuje úlohy Vesmírnej kancelárie.
34. Členov podnikateľskej komory komisie vymenúva a odvoláva predseda komisie na návrh štatutárneho orgánu príslušnej organizácie. Predseda komisie môže odvolať člena podnikateľskej komory komisie aj z vlastného podnetu.
35. Každý poradný orgán komisie si spomedzi svojich členov zvolí člena, ktorý ho zastupuje na rokovaní komisie, ak je príslušný poradný orgán komisie prizvaný predsedom komisie na rokovanie komisie. Zvolený člen oznamuje stanovisko poradného orgánu komisie na rokovaní komisie.

**Článok 7**

**Rokovanie komisie**

1. Rokovanie komisie sa koná podľa potreby, najmenej raz ročne. Predseda komisie zvolá rokovanie komisie vždy, ak o to požiada aspoň tretina členov komisie.
2. Pozvánku na rokovanie komisie, jeho program a materiály určené na rokovanie komisie zasiela tajomník komisie členom komisie elektronicky.
3. Rokovanie komisie je neverejné. Predseda komisie môže z vlastného podnetu alebo na návrh člena komisie prizvať na rokovanie komisie poradný orgán komisie zastúpený členom podľa článku 6 ods. 10 a ďalšie osoby.
4. Člen komisie môže poveriť inú osobu, aby ho na rokovaní komisie zastúpila; zástupca má na rokovaní komisie práva člena komisie v plnom rozsahu. Ak sa člen komisie nemôže zúčastniť na rokovaní komisie, je povinný oznámiť svoju neprítomnosť vopred tajomníkovi komisie.
5. Komisia je uznášaniaschopná, ak je prítomná nadpolovičná väčšina všetkých členov.
6. Komisia prijíma závery formou uznesení, ktoré majú odporúčací charakter. Na prijatie uznesenia komisie je potrebný súhlas nadpolovičnej väčšiny prítomných členov komisie. V prípade rovnosti hlasov je rozhodujúci hlas predsedajúceho.
7. V naliehavom prípade môže predseda komisie rozhodnúť, že uznesenie sa príjme elektronickou formou. Pri hlasovaní elektronickou formou tajomník predloží členom komisie materiály, o ktorých sa má hlasovať, v elektronickej podobe spolu s určením lehoty na vyjadrenie, ktorá je najmenej tri pracovné dni. Ak  sa v určenej lehote člen komisie nevyjadrí, má sa za to, že s predloženým návrhom súhlasí; na účely hlasovania elektronickou formou nemôže byť člen komisie zastúpený inou osobou. Uznesenie komisie v prípade hlasovania elektronickou formou je prijaté, ak za jeho prijatie hlasuje nadpolovičná väčšina všetkých členov komisie; predseda komisie oznámi výsledok hlasovania všetkým členom komisie.
8. Z rokovania vyhotoví výkonný tajomník zápisnicu, ktorá obsahuje prezenčnú listinu a prijaté uznesenia.
9. Tajomník komisie zabezpečí do piatich pracovných dní odo dňa rokovania komisie doručenie návrhu zápisnice všetkým členom na pripomienkovanie. Predseda komisie určí na pripomienkovanie zápisnice najmenej päť pracovných dní od jej doručenia.

**Článok 7a**

**Prechodné ustanovenia k úpravám účinným od 1. októbra 2021**

* 1. Členstvo v podnikateľskej komore komisie zaniká 1. októbra 2021 členovi podnikateľskej komory komisie, ktorý je zástupcom
     1. IT asociácie Slovenska a
     2. Zväzu elektrotechnického priemyslu Slovenskej republiky.
  2. Predseda komisie vymenuje člena podnikateľskej komory komisie, ktorý je zástupcom Asociácie priemyselných zväzov do podnikateľskej komory komisie na návrh štatutárneho orgánu príslušnej organizácie bez zbytočného odkladu.

**Článok 8**

**Záverečné ustanovenie**

Zmeny a doplnenia tohto štatútu sa vykonávajú príkazom ministra.

1. ) Nariadenie európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021). [↑](#footnote-ref-1)