# Príkaz ministra č. 35/2018 ktorým sa zriaďuje Komisia pre vesmírne aktivity v Slovenskej republike

Gestorský útvar: sekcia vedy a techniky ev. č.: 2018-8492:1-26A0

tel.: 02/59 374 747, *konsolidované znenie podľa* ***príkazu ministra č. 24/2023***

Ministerka školstva, vedy, výskumu a športu podľa článku 11 ods. 2 písm. b) šiesteho bodu, písm. f) druhého bodu a čl. 12 ods. 3 Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

### Čl.1 Úvodné ustanovenia

1. Na zabezpečenie úloh Ministerstva školstva, vedy, výskumu a športu Slovenskej republiky podľa § 10 ods. 3 písm. n) zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov zriaďujem Komisiu pre vesmírne aktivity v Slovenskej republike.
2. Komisia pre vesmírne aktivity v Slovenskej republike sa riadi štatútom, ktorý je uvedený v prílohe.

### Čl.2 Záverečné ustanovenia

1. Odo dňa nadobudnutia účinnosti tohto príkazu sa členovia Komisie pre kozmické aktivity v Slovenskej republike zriadenej Štatútom Komisie pre Kozmické aktivity v Slovenskej republike schváleným 23. júna 2015 stávajú členmi Komisie pre vesmírne aktivity v Slovenskej republike zriadenej týmto príkazom ministra.
2. Zrušuje sa

### Štatút Komisie pre kozmické aktivity v Slovenskej republike schválený 23. júna 2015 v znení dodatku č. 1 vydaným príkazom ministra č. 67/2016,

### príkaz ministra č. 67/2016, ktorým sa vydáva dodatok č. 1 k Štatútu Komisie pre kozmické aktivity v Slovenskej republike

### Komisia pre kozmické aktivity v Slovenskej republike zriadená Štatútom Komisie pre kozmické aktivity v Slovenskej republike schválený 23. júna 2015.

### Čl.3 Účinnosť

Tento príkaz nadobúda účinnosť dňa 12. septembra 2018.

Príkaz ministra č. 24/2023 nadobudol účinnosť **15. októbra 2023**.

**ministerka**

## Zoznam príloh

Príloha: Štatút Komisie pre vesmírne aktivity v Slovenskej republike

## 

## Obsah

[Príkaz ministra č. 35/2018 ktorým sa zriaďuje Komisia pre vesmírne aktivity v Slovenskej republike 1](#_Toc522700804)

[Čl.1 Úvodné ustanovenia 1](#_Toc522700805)

[Čl.2 Záverečné ustanovenia 1](#_Toc522700806)

[Čl.3 Účinnosť 1](#_Toc522700810)

[Zoznam príloh 2](#_Toc522700811)

[Obsah 3](#_Toc522700812)